दिल तो पागल है की यादें ताजा हुईं, फैंस को खली शाहरुख खान की कमी
माधुरी दीक्षित और करिश्मा कपूर 90 के दशक की टॉप एक्ट्रेस हैं। हाल ही में करिश्मा ने अपने सोशल मीडिया अकाउंट पर दोनों का एक वीडियो शेयर किया है, जिसे देखने के बाद फैंस को शाहरुख खान की याद आ गई। माधुरी- करिश्मा ने कियाWorked in Dil To Pagal Hai, fans miss Shahrukh Khan
माधुरी दीक्षित और करिश्मा कपूर 90 के दशक की टॉप एक्ट्रेस हैं। दोनों ने साथ में फिल्म 'दिल तो पागल है' में काम किया था। हाल ही में करिश्मा ने अपने सोशल मीडिया अकाउंट पर माधुरी दीक्षित के साथ एक वीडियो शेयर किया है, जिसे देखने के बाद फैंस को शाहरुख खान की याद आ गई।
माधुरी- करिश्मा ने किया डांस 
इस वीडियो में करिश्मा, माधुरी के साथ एक प्राइवेट फंक्शन में डांस करती हुई दिखाई दे रही हैं। दोनों ने रणबीर कपूर के सॉन्ग ‘बलम पिचकारी’ पर शानदार डांस मूव्स दिखाए। वीडियो को शेयर करते हुए करिश्मा कैप्शन में लिखा, 'ईएनवाई की दोस्ती के लिए डांस’। इस वीडियो में दोनों एक्ट्रेस बेहद खूबसूरत लग रही हैं।
फैंस ने दिए रिएक्शन 
इस वीडियो के सामने आते ही यूजर्स ने लाइक्स और कमेंट की बौछार कर दी। वीडियो पर एक यूजर ने कमेंट करते हुए लिखा, 'दो ओरिजिनल डांसिंग सुपरस्टार्स'। दूसरे यूजर ने शाहरुख को मिस करते हुए लिखा, 'शाहरुख खान की कमी है बस', तो वहीं तीसरे ने लिखा, 'काश, दिल तो पागल है 2 भी रिलीज होती'।
26 साल पहले रिलीज हुई थी 'दिल तो पागल है' 
बता दें, यश चोपड़ा के डायरेक्शन में बनी फिल्म 'दिल तो पागल है' में शाहरुख खान के साथ करिश्मा कपूर और माधुरी दीक्षित को काफी पसंद किया गया था। यह फिल्म 30 अक्टूबर 1997 को रिलीज हुई थी। इस आईकॉनिक मूवी को दर्शकों का भरपूर प्यार मिला था।
